56 BIMANEESCHE TEXTEN. 



ede-ra rampa mena kai sa-mena-mena-na ntau ro wara ra-waa-n ede. Makento mpara 

 ba ede, ede-ra lampa kai-na, nira-pu ana-n masasae na-sera sai di nanga, ndadi na- 

 lampa-ra upa-n ede. Sabune-bune ntoi lampa-na, ede ampo na-tambari, wati-du èda-n 

 ana-na masasae. Sodi kai-na : bakai-ku sae-mu ede ? Ntjambe kai ba ana-na duwa-n : 

 di ai sapa-ta nanga na-sera sai-ra. Nggahi kai ama-na : taho-ra la-ngèna waü-ku. 

 Sabune-bune-du ntoi ngèna-na, wati ntene-pu mai-na ana-n ede. Pala ana-n ede, 

 waü tjumpu sera, ede-ra lampa kai-na, nde pala ntjai ede na-ntjangga duwa, wati 

 lao batu-na di ntjai lampa kai ama ro ina-na, na-lampa kai-ku watu ntjanga makalai. 

 Ede-ra lampa-lampa kai-na Badar-sah, na-raka-ra sa-buwa rasa, wati-du èda angi-na 

 hibo ama-na. Sabune-du ntoi-na nggeè di ade rasa ede, na-kandadi-du djuru kuntji 

 ba sangadji di ade rasa ede. Makento mpara ba ede, ndonta wali-du ama ro ina-n 

 mangèna-na. Sabune-bune ntoi ngèna-na, wati ntene-pu wara mai-na, ede-ra nggahi 

 kai ba ama-na: mai-ra ta-lampa-ku, wati-du patu-na ndai ngèna ana matjilaka ede, 

 ba supu siya neè èda kai ntjöki ita döho, mai-ra ta-lao kada lampa! Ede-ra lampa 

 kai-na, na-raka-ra sa-buwa rasa, ede-ra nggeè kai-na di nganto rasa ede, na mafaka-ra 

 labo wei ro ana-na mandai rawi dóho-na. Nggahi kai ba rahi-na: midi nggómi 

 döho akedeï, nahu neè malao raho sadeka labo doü di ade rasa ake. Ntjambe kai 

 ba wei-na: wati taho-na lao ita, mai ka-ra ndede-n tantu wara doü di ade rasa ake 

 mapata ita, ndadi na-naha-naha ntjewi-ra madja-ta; maai ake lamada labo ana duwa-na 

 ake ndai malao raho sadeka labo doü di ade rasa ake. Nggahi kai ba rahi-n : taho 

 pöda kananu nggömi, taho-ra ba lao-mu. Ede-ra lao kai-n di ade rasa ede, raho 

 kai-n sadeka. Nggahi ba doü: he faki, mu-neè sara raho sadeka, lao aka uma sigi, 

 mai ka-ra ndede-n sara-na di ade rasa ake, di ai-nai-na adjumaa na-kabóro mena 

 sa-mena-mena-n doü madarere nggeè ro mori, ndai ruma-t bitjara neè mambeï mena-na 

 sadeka di doü mandede ede di ai wakatu adjumaa. Ede-ra lao lalo kai-na di uma 

 sigi, waü mpara sambeya adjumaa, na-mbeï mena-du sadeka sa-mena-mena-n siyader 

 ede, ndadi wei Maharadja Ali na-luu dja-ra raho. Ntika na-èda-du ba ruma-t bitjara 

 sa-buwa doü siwe mataho weki-na, ede-ra kananu kai ade-n: doü siwe ake ampo de 

 ku-èda, santoi-ntoi-na wati wara-na doü ake, kombi-kombi doü makalai rasa makandadi 

 weki-na kasipahu. Ede-ra mbeï kai-na ba ruma-t bitjara sadeka tolu-n labo ana-n. 

 Makento mpara ba ede, sara-na ruma-t bitjara, na-waü sara sambeya djumaa ro 

 na-waü sara mbeï sadeka di sa-mena-mena-n doü makasipahu, na-luu-ra di ade asi 

 nggeè ada labo ruma sangadji. Raka-pu di ruma sangadji, na-nggeè ada kai-du: 

 wara sa-buwa doü siwe mataho pöda weki-n, wati-du wara-na ndai kantewi kai-ta 

 di ade rasa ake taho weki-na doü makasipahu ede. Ede-ra nggahi kai ruma-ta: 

 nahu ku-neè-ku èda doü siwe ede, nggara na-mai wali-sa di sigi djumaa makento, 

 kau-pu mai ara nahu neè mambeï-na sadeka. Ede-ra tarima kai ba ruma-t bitjara 

 parenta ruma t ede, ede-ra dódo-na dula. Indo kapo doü siwe aka-n de, na-waü-ra 

 tarima sadeka, lao kai-na di amba, weli kaniki kai neè ngaha ro nöno-n, ede mpara 

 dula-n lao aka hidi rahi-na, na-nggahi-ra ro na-roi-ra taho sara-na doü di ade rasa 

 ake. Ede-ra tjuwa ngaha ro nöno kai-na upa-upa-na labo ana-na. Makento-ra ba 

 ede, na-raka-ra ai-nai-n djumaa, ede-ra lao wadi kai-na di sigi, waü-ra sambeya 



